รัฐบาลไทย-ข่าวทำเนียบรัฐบาล-รมว.มท. เผยมหาดไทยจัดโครงการของขวัญปีใหม่ 2560 คัดสรร 14 โครงการที่เป็นประโยชน์ต่อประชาชน นำมามอบความสุข ส่งความห่วงใยถึงพี่น้องคนไทยทั่วประเทศ
วันพุธที่ 28 ธันวาคม 2559
รมว.มท. เผยมหาดไทยจัดโครงการของขวัญปีใหม่ 2560 คัดสรร 14 โครงการที่เป็นประโยชน์ต่อประชาชน นํามามอบความสุข ส่งความห่วงใยถึงพี่น้องคนไทยทั่วประเทศ
รมว.มท. เผยมหาดไทยจัดโครงการของขวัญปีใหม่ 2560 คัดสรร 14 โครงการที่เป็นประโยชน์ต่อประชาชน นํามามอบความสุข ส่งความห่วงใยถึงพี่น้องคนไทยทั่วประเทศ
วันนี้ (28ธ.ค.59)พลเอกอนุพงษ์ เผ่าจินดา รัฐมนตรีว่าการกระทรวงมหาดไทยเปิดเผยว่า ตามที่รัฐบาลได้มอบหมายให้ทุกกระทรวงได้จัดทําโครงการเพื่อมอบเป็น“ของขวัญปีใหม่ให้กับประชาชน”ซึ่งได้ดําเนินการมาอย่างต่อเนื่องตั้งแต่ปี2559สําหรับ ในปี2560ที่จะถึงนี้ กระทรวงมหาดไทยในฐานะหน่วยงานที่มีหน้าที่ในการบําบัดทุกข์ บํารุงสุข ให้บริการต่างๆ ตามกฎหมายในอํานาจหน้าที่ ตลอดจน ภารกิจด้านการรักษาความสงบเรียบร้อยและดูแลความปลอดภัยในชีวิตและทรัพย์สินของประชาชน จึงได้คัดเลือกงานในภารกิจ ของกระทรวงมหาดไทยที่จะเป็นประโยชน์ต่อพี่น้องประชาชนมาจัดทําเป็นโครงการพิเศษเพื่อมอบเป็นของขวัญปีใหม่2560ผ่าน14โครงการสําคัญ
1.ให้บริการจัดทําบัตรประจําตัวประชาชน ให้กับผู้ป่วยติดเตียง คนชรา และผู้พิการที่ไม่สามารถเคลื่อนย้ายได้โดยอํานวยความสะดวกในการจัดทําบัตรประจําตัวประชาชนเคลื่อนที่ ให้กับกลุ่มเป้าหมายดังกล่าว ดําเนินการตั้งแต่วันที่14ธันวาคม พ.ศ.2559เป็นต้นไป (หน่วยงานรับผิดชอบกรมการปกครอง)
2.เร่งรัดงานรังวัดที่ดินเพื่อเพิ่มศักยภาพทางเศรษฐกิจของประเทศกําหนดเป้าหมาย“ลดระยะเวลางานบริการนัดรังวัดที่ดิน”ของสํานักงานที่ดินลงให้เหลือ60วัน เพื่อให้ประชาชนได้รับการนัดรังวัดและรับโฉนดที่ดินได้รวดเร็วขึ้น มีเป้าหมายให้บริการรังวัดที่ดินแก่ประชาชน138,000เรื่อง ใน2ระยะ คือ ระยะที่1ตั้งแต่วันที่3พฤศจิกายน2559 – 30เมษายน2560ลดระยะเวลาการนัดรังวัดเหลือ90วัน และระยะที่2ตั้งแต่วันที่1พฤษภาคม2560 – 30กันยายน2560ลดระยะเวลาการนัดรังวัดเหลือ60วัน โดยดําเนินงานบนหลักของความโปร่งใส ถูกต้อง และมีประสิทธิภาพสูงสุด (หน่วยงานรับผิดชอบกรมที่ดิน)
3.การดูแลความปลอดภัยของประชาชนและนักท่องเที่ยวในการใช้อาคารและเครื่องเล่นโดยจัดทําฐานข้อมูลของอาคารประเภทต่างๆ ดังนี้1.อาคารที่เข้าข่ายต้องทําการตรวจสอบตามกฎหมายควบคุมอาคารมี9ประเภท จํานวน17,759อาคาร2.อาคารที่ไม่เข้าข่ายอาคาร9ประเภท ได้แก่ อาคารสาธารณะ อาคารอยู่อาศัยรวม หอพัก อาคารที่มีคนใช้สอยเป็นจํานวนมาก อาคารที่พัก หรือรับเลี้ยงเด็ก หรือคนชรา หรือคนพิการแต่มีสภาพการใช้ที่เป็นภยันตราย เพื่อตรวจสอบให้ทุกอาคารมีความปลอดภัยเป็นไปตามหลักเกณฑ์ที่กฎหมายกําหนด และ3.จัดทําฐานข้อมูลของเครื่องเล่นตามกฎกระทรวงว่าด้วยการควบคุมเครื่องเล่น พ.ศ.2558จํานวน214เครื่อง กําหนดให้แล้วเสร็จภายในเดือนกันยายน2560 (หน่วยงานรับผิดชอบกรมโยธาธิการและผังเมือง)
4.ประชารัฐร่วมใจ คลองสวยน้ําใส ไร้ผักตบชวาบูรณาการทุกภาคส่วนเดินหน้ากําจัดผักตบชวาในแหล่งน้ําทุกแห่ง ทั่วประเทศที่มีกว่า6.2ล้านตัน ระยะที่1มาตรการปราบปรามดําเนินการกําจัดผักตบชวาให้ได้ไม่น้อยกว่าร้อยละ80หรือประมาณ5ล้านตัน ภายในเดือนมีนาคม2560และระยะที่2มาตรการป้องกัน ตั้งแต่เดือนเมษายน–กันยายน2560เน้นไม่ให้ผักตบชวาขยายพันธุ์ได้อีก (หน่วยงานรับผิดชอบกรมโยธาธิการและผังเมือง)
5.แบบบ้านสานฝันของขวัญปีใหม่คนไทยมีความสุขปี2560มอบแบบบ้านในชื่อ“แบบบ้านไทยพอเพียง”รวม10แบบ เพื่อให้ประชาชนนําไปใช้ก่อสร้างบ้านได้ตามขนาดครอบครัว งบประมาณ และความเหมาะสมของลักษณะภูมิศาสตร์ท้องถิ่น เป็นการเพิ่มทางเลือก ลดรายจ่าย ขยายโอกาส และอํานวยความสะดวกให้กับพี่น้องประชาชน พร้อมจัดพิมพ์แจกจ่ายอีกจํานวน10,000เล่ม นอกจากนี้ยังจัดตั้ง“คลินิกบ้าน”เพื่อให้คําปรึกษาแก่ประชาชนในเรื่องปัญหาการก่อสร้างบ้าน สอบถามเพิ่มเติมได้ที่ สํานักงานโยธาธิการและผังเมืองจังหวัด ทุกจังหวัดทั่วประเทศ (หน่วยงานรับผิดชอบกรมโยธาธิการและผังเมือง)
6.OTOP Traderสร้างคน สร้างงาน สร้างรายได้สู่เศรษฐกิจฐานรากจัดหาช่องทางการตลาด สร้างตัวแทนจําหน่าย กระจายสินค้า และสร้างเครือข่ายในการจําหน่ายสินค้าOTOPระดับ1 - 3ดาว เร่งช่วยเหลือกลุ่มผู้ผลิต ผู้ประกอบการฐานรากทั้งด้านการผลิต การเข้าถึงแหล่งทุน การตลาด และช่องทางในการจําหน่ายให้เพิ่มมากขึ้น ดําเนินการต่อเนื่องตลอดปี2560 (หน่วยงานรับผิดชอบกรมการพัฒนาชุมชน)
7.รวมพลังชาวไทย สร้างประเทศไทยไร้ขยะจัดกิจกรรมรณรงค์คัดแยกขยะมูลฝอยในครัวเรือน และการนํากลับมาใช้ประโยชน์ โดยกําหนดจัดกิจกรรมKick offในช่วงเดือนมกราคม2560และBig Cleaningในวันสําคัญต่างๆ เพื่อทําความสะอาดและรักษาความเป็นระเบียบเรียบร้อยในสถานที่ หรือทางสาธารณะ (หน่วยงานรับผิดชอบกรมส่งเสริมการปกครองท้องถิ่น)
8.มหาดไทยห่วงใยผู้มีรายได้น้อย ลดดอกเบี้ยรับจํานํา ในช่วงเทศกาลปีใหม่โดยสถานธนานุบาลขององค์กรปกครองส่วนท้องถิ่น จํานวน234แห่ง ได้กําหนดมาตรการลดดอกเบี้ยเพื่อบรรเทาความเดือดร้อนด้านการเงินของประชาชนที่มีรายได้น้อยในระหว่างวันที่1มกราคม– 28กุมภาพันธ์2560ดังนี้1.เงินต้นไม่เกิน5,000บาท คิดอัตราดอกเบี้ยร้อยละ0.25 ต่อเดือน (จากเดิมร้อยละ0.50ต่อเดือน) และ2.เงินต้นเกิน5,000บาท คิดอัตราดอกเบี้ยร้อยละ0.75ต่อเดือน (จากเดิมร้อยละ 1ต่อเดือน)(หน่วยงานรับผิดชอบกรมส่งเสริมการปกครองท้องถิ่น)
9.ขับรถมีน้ําใจ รักษาวินัยจราจร ดําเนินการป้องกันและลดอุบัติเหตุทางถนนช่วงเทศกาลปีใหม่ภายใต้3กิจกรรม คือ1.รณรงค์“ขับรถมีน้ําใจ รักษาวินัยจราจร”แบ่งเป็น2ช่วง คือ ช่วงรณรงค์ระหว่างวันที่15 - 28ธันวาคม2559และ ช่วงควบคุมเข้มข้นระหว่างวันที่29ธันวาคม2559 – 4มกราคม2560 2.ลดปัจจัยเสี่ยงที่เป็นสาเหตุสําคัญของการเกิดอุบัติเหตุทางถนน4ด้าน ประกอบด้วย ด้านคน ด้านถนน ด้านยานพาหนะและด้านสิ่งแวดล้อม3.ปรับปรุงแก้ไขกฎหมาย กฎกระทรวง ระเบียบ และข้อบังคับที่อยู่ในอํานาจหน้าที่เกี่ยวกับความปลอดภัยทางถนน จํานวน5ประเด็น เพื่อให้มีผลบังคับใช้ในช่วงเทศกาลปีใหม่2560ดังนี้1)เมาแล้วขับ2)ขับรถเร็วเกินกว่ากฎหมายกําหนด3)การได้มาซึ่งใบอนุญาตขับรถ4)รถโดยสารสาธารณะ และ5)การคาดเข็มขัดนิรภัย (หน่วยงานรับผิดชอบกรมป้องกันและบรรเทาสาธารณภัย)
10.ปรับปรุงภูมิทัศน์ย่านปากคลองตลาดให้มีความร่มรื่น สวยงาม ส่งเสริมเอกลักษณ์ของย่านปากคลองตลาดให้มีทางเท้าที่ประชาชนสามารถใช้งานได้อย่างสะดวก ปลอดภัย โดยปรับปรุงภูมิทัศน์ในพื้นที่ถนนจักรเพชร,ถนนอัษฎางค์,ซอยท่ากลาง,ซอยเอ็มไพร์ และถนนสะพานพุทธ (หน่วยงานรับผิดชอบกรุงเทพมหานคร)
11.คนกรุงเทพฯ รักฟัน (เพื่อผู้สูงวัยฟันดี)โดยให้บริการตรวจสุขภาพช่องปากผู้สูงอายุ ให้คําแนะนําในการใช้อุปกรณ์การทําความสะอาดป้องกันโรคในช่องปาก กลุ่มเป้าหมายเป็นผู้สูงอายุ50ปีขึ้นไป ที่มารับบริการทันตกรรม ที่คลินิกทันตกรรมสํานักอนามัย กทม. รวม70แห่ง ผู้สูงอายุในชมรมผู้สูงอายุและในชุมชน จํานวน20,000คน ดําเนินการระหว่างเดือนกุมภาพันธ์–กรกฎาคม2560และอบรมพัฒนาศักยภาพแกนนําชมรมผู้สูงอายุในการส่งเสริมสุขภาพช่องปากจัดกิจกรรมในเดือนมกราคม–เดือนเมษายน2560
12.มหาดไทย5รัฐกิจสัมพันธ์ รวมพลังสร้างความสุขให้สังคมรัฐวิสาหกิจในสังกัดทั้ง5แห่ง จับมือจัดทําโครงการCSRเพื่อฝึกอบรมอาชีพความปลอดภัยด้านไฟฟ้า และการประกอบอาชีพช่างประปาให้แก่ผู้ต้องขังที่ใกล้พ้นโทษ หรือผู้ต้องขังที่ต้องการอาชีพหลังพ้นโทษ ในเรือนจําหรือทัณฑสถาน จํานวน7แห่งๆละ100ราย รวม700ราย ดําเนินการเดือนมิถุนายน–กันยายน2560 (หน่วยงานรับผิดชอบ กฟภ. กฟน. กปภ. กปน.และ อต.)
13.ศูนย์ดํารงธรรม นําสุข แก้ทุกข์24ชั่วโมงศูนย์ดํารงธรรมเปิดบริการพิเศษในช่วงเทศกาลปีใหม่ ระหว่างวันที่30ธันวาคม2559 – 4มกราคม2560พร้อมให้บริการข้อมูลการเดินทาง สถานที่ท่องเที่ยว เส้นทางจราจร สภาพถนน เส้นทางหลัก เส้นทางรอง ที่ตั้งโรงพยาบาล สถานที่ราชการ และจัดชุดปฏิบัติการเคลื่อนที่เร็วพร้อมให้ความช่วยเหลือแก่ประชาชนในกรณีเร่งด่วนฉุกเฉินตลอด24ชม. นอกจากนี้ ศูนย์ดํารงธรรมอําเภอ ยังได้มอบหมายให้เจ้าหน้าที่ประจําจุดอํานวยการความปลอดภัยทางถนนในถนนสายหลักของอําเภอๆ ละ1จุด ตลอด24ชั่วโมง สําหรับแผนงานในปี2560ได้เพิ่มความสะดวกให้แก่ประชาชนในการเข้าใช้บริการมากขึ้น โดยสามารถแจ้งเบาะแส หรือร้องทุกข์ รวมทั้งติดตามเรื่อง ผ่านระบบsmart phoneพร้อมยกระดับคุณภาพศูนย์ดํารงธรรมจังหวัดให้เป็น“ศูนย์ราชการสะดวก” GECC (government easy contract center)และ เพิ่มประสิทธิภาพบริการงานศูนย์ดํารงธรรมอําเภอ เพื่อดูแลทุกข์สุขประชาชนถึงระดับฐานรากของชุมชนหมู่บ้าน (หน่วยงานรับผิดชอบสํานักงานปลัดกระทรวงมหาดไทย และกรมการปกครอง)
และสุดท้ายลําดับที่14คือโครงการมหาดไทยใสสะอาด ต่อต้านการทุจริตโดยกระทรวงมหาดไทยจะเร่งปลูกฝังค่านิยม และทัศนคติให้บุคลากรในสังกัดให้ยึดหลักคุณธรรม จริยธรรม ความชื่อสัตย์สุจริต น้อมนําหลักปรัชญาของเศรษฐกิจพอเพียงมาใช้การปฏิบัติงานและการดํารงชีวิต เป็นองค์กรโปร่งใส และเปิดโอกาสให้ภาคเอกชน ภาคประชาสังคม และภาคประชาชนได้เข้ามามีส่วนร่วมในการตรวจสอบการปฏิบัติงาน มีการเปิดเผยข้อมูลข่าวสารการทํางานให้ประชาชนได้รับทราบอย่างต่อเนื่อง พร้อมประกาศเจตนารมณ์ในการต่อต้านและเฝ้าระวังการทุจริตคอรัปชั่นทุกรูปแบบ (หน่วยงานรับผิดชอบศูนย์ปฏิบัติการต่อต้านการทุจริต สํานักงานปลัดกระทรวงมหาดไทย).
ครั้งที่249/2559